«Ձախ դաշտում դեմոկրատներն են, ում հետ մենք մշտական կապի մեջ ենք: Նոյեմբերի 7-ին «Հոկտեմբերյան հեղափոխության 100-ամյակին նվիրված հանդիսավոր նիստին և կուսակցության 6-րդ (38) համագումարին մասնակցում էին Հայաստանի դեմոկրատական և “Կանայք Հայոց աշխարհի” կուսակցությունները, Հայաստանի պատերազմի և աշխատանքի վետերանների միությունը, “Ավիատորների ազգային ասոցացիա” ՀԿ ներկայացուցիչները, Հայրենական ապրանք արտադրողների միության մեջ մտնող ընկերությունների ղեկավարները: Դեկտեմբերի 28-ին ՀԱՄԿԿ հրավիրվելիք խորհրդակցության ժամանակ կքննարկենք 2018թ.-ին կուսակցության անցկացվելիք միջոցառումների ցանկը և գործունեության մարտավարությունը: Ինչ վերաբերում է խորհրդարանական կուսակցությունների հետ համագործակցությանը, ապա մենք համագործակցում ենք այն ուժերի հետ, ովքեր կառուցողական դիրքորոշում են ցուցաբերում: Օրինակ՝ ԱԺ–ում դեկոմունիզացիայի կոչերին հակադարձող ուժերը մեր համակրանքին են արժանանում, իսկ ովքեր նման կոչեր են անում, պարզ է, որ մենք նրանց հետ չենք կարող համագործակցել»,– ասաց Վ. Սաֆարյանը: